b'\n_START_ARTICLE_\nRuokailuv\xc3\xa4line\n_START_SECTION_\nK\xc3\xa4ytt\xc3\xb6tavat\n_START_PARAGRAPH_\nHaarukkaa, lusikkaa ja sy\xc3\xb6m\xc3\xa4puikkoja k\xc3\xa4ytet\xc3\xa4\xc3\xa4n ruokailussa p\xc3\xa4\xc3\xa4asiallisesti ruoan siirt\xc3\xa4miseen (usein lautaselta) suuhun. Haarukkalla tai lusikalla t\xc3\xa4m\xc3\xa4 voidaan suorittaa nostamalla ruokailuv\xc3\xa4lineen leve\xc3\xa4ll\xc3\xa4 osalla ruokakappaletta Sen lis\xc3\xa4ksi haarukalla voidaan my\xc3\xb6s sit\xc3\xa4 ennen keih\xc3\xa4st\xc3\xa4\xc3\xa4 kappale sen nostamiseen suuhun. Lusikat soveltuvat parhaiten nestem\xc3\xa4isen ruoan, kuten keiton, sy\xc3\xb6miseen, kun taas haarukoita voidaan k\xc3\xa4ytt\xc3\xa4\xc3\xa4 kiinte\xc3\xa4mpien ruokalajien siirt\xc3\xa4miseen. Sy\xc3\xb6m\xc3\xa4puikkoja k\xc3\xa4ytet\xc3\xa4\xc3\xa4n kahden puikon pihtiotteella. Sy\xc3\xb6m\xc3\xa4puikkoja ei t\xc3\xa4ten voida k\xc3\xa4ytt\xc3\xa4\xc3\xa4 nestem\xc3\xa4isen ruoan sy\xc3\xb6miseen._NEWLINE_Veitsen k\xc3\xa4ytt\xc3\xb6tarkoitus ruokaillessa on p\xc3\xa4\xc3\xa4asiallisesti ruoan pilkkominen paloihin, jotka ovat sopivan kokoisia suuhun laitettaviksi ja pureskeltaviksi. T\xc3\xa4m\xc3\xa4 tapahtuu liikuttamalla veitsen ter\xc3\xa4\xc3\xa4 sahaten painaen sit\xc3\xa4 samaan aikaan alasp\xc3\xa4in. Silloin haarukkaa voidaan k\xc3\xa4ytt\xc3\xa4\xc3\xa4 apuna ruoan pit\xc3\xa4miseen paikallaan. Veist\xc3\xa4 on mahdollista my\xc3\xb6s k\xc3\xa4ytt\xc3\xa4\xc3\xa4 ruoan keih\xc3\xa4st\xc3\xa4miseen ja suuhun siirt\xc3\xa4miseen samaan tapaan kuin haarukkaa, mutta t\xc3\xa4m\xc3\xa4 ei kuulu hyviin p\xc3\xb6yt\xc3\xa4tapoihin.\n_START_SECTION_\nValmistusmateriaalit\n_START_PARAGRAPH_\nUseimmiten ruokailuv\xc3\xa4lineet valmistetaan ruostumattomasta ter\xc3\xa4ksest\xc3\xa4 tai muovista. Historiallisesti ruokailuv\xc3\xa4lineet on valmistettu hopeasta ja (etenkin Suomessa) puusta. Nyky\xc3\xa4\xc3\xa4n suurin osa l\xc3\xa4nsimaisista ruokailuv\xc3\xa4lineist\xc3\xa4 tehd\xc3\xa4\xc3\xa4n ruostumattomasta ter\xc3\xa4ksest\xc3\xa4. Kuitenkin halvat, kertak\xc3\xa4ytt\xc3\xb6iset ruokailuv\xc3\xa4lineet, joita k\xc3\xa4ytet\xc3\xa4\xc3\xa4n esimerkiksi pikaruokaravintoloissa tai lentokoneissa, voidaan valmistaa my\xc3\xb6s muovista, jolloin s\xc3\xa4\xc3\xa4stet\xc3\xa4\xc3\xa4n valmistuskustannuksissa. Muovin aiheuttamat ymp\xc3\xa4rist\xc3\xb6ongelmat johtivat siihen, ett\xc3\xa4 Euroopan unioni vuonna 2018 kielsi monet muoviset v\xc3\xa4lineet kuten pillit ja aterimet.\n_START_SECTION_\nHistoria\n_START_PARAGRAPH_\nVanhimmaksi aterimeksi arvellaan veist\xc3\xa4. Alkuper\xc3\xa4 voidaan johtaa kivikaudelle, jolta on l\xc3\xb6ydetty ter\xc3\xa4v\xc3\xa4reunaisia ty\xc3\xb6kaluja. Sy\xc3\xb6m\xc3\xa4puikkojen keksimisen oletetaan ajoittuvan 5 500 vuotta eaa. Kaksiter\xc3\xa4isist\xc3\xa4 veitsist\xc3\xa4 luovuttiin keskiajalla. Monet afrikkalaiset ja aasialaiset kansat sy\xc3\xb6v\xc3\xa4t viel\xc3\xa4 sormin. Lusikat muuttuivat kolmionmallisista py\xc3\xb6re\xc3\xa4pes\xc3\xa4isiksi 1700-luvulla. Ruostumattoman ter\xc3\xa4ksen keksiminen 1913 johti siihen, ett\xc3\xa4 kiilt\xc3\xa4vist\xc3\xa4 ja kest\xc3\xa4vist\xc3\xa4 metallisista aterimista tuli halpoja, kun sit\xc3\xa4 ennen k\xc3\xa4ytetty metalli oli ollut muiden muassa hopea.'